OKB mbush 75 vjet në një botë krejt të ndryshme 
Kreu i OKB-së thotë se organizata arrin përvjetorin e saj në një "periudhë trazirash globale dhe rreziqesh kolosale" 
Kombet e Bashkuara shënojnë 75 vjetorin e themelimit në një botë shumë më ndryshe nga ajo në të cilën lindën. Materiali në vazhdim i hedh një vështrim mënyrës se si organizata është maturuar, si dhe sfidat me të cilat ajo pritet të përballet në të ardhmen. Ishte qershor 1945 në San Francisko, Kaliforni kur u nënshkrua Karta e OKB-së. Të krijuara për të parandaluar mizoritë e Luftës së Dytë Botërore, Kombet e Bashkuara u konceptuan si një kornizë për të zgjidhur paqësisht mosmarrëveshjet ndërkombëtare. Organizata shënon 75-vjetorin e saj në një botë shumë të ndryshme, një botë e përfshirë nga trazira globale thotë Sekretari i Përgjithshëm i OKB-së Antonio Guterres. tha zoti Guterres. Por disa nga fuqitë themeluese të OKB-së - Britania, Kina, Rusia dhe Shtetet e Bashkuara - po largohen nga një prej parimeve të saj thelbësore - multilateralizmi. Ndërkohë, vende më të vogla po e përqafojnë atë. thotë Anjali Dayal, profesore e politikës ndërkombëtare, në Universitetin Fordham. Kreu i OKB-së pranon se multilateralizmi i sotëm duhet të jetë më i fortë. tha zoti Guterres. Me kalimin e viteve, OKB-ja e ka zgjeruar punën e saj për të përfshirë paqeruajtjen dhe operacionet humanitare. Sot, organizata ushqen 87 milionë njerëz në 83 vende; vaksinon gjysmën e fëmijëve të botës; dhe ka gati 100'000 paqeruajtës të vendosur në 13 vende. Ndërsa parandaloi një tjetër Luftë Botërore, OKB-ja është vështirësuar të frenojë konfliktet në pothuajse çdo cep të globit - duke e bërë organizatën joefektive, thonë kritikët. thotë John Bolton, ish ambasador amerikan në OKB gjatë periudhës 2005-06. OKB-ja po shënon përvjetorin e saj gjatë pandemisë COVID-19, një sëmundje që paraqet ndoshta sfidën më të madhe që nga themelimi i saj. Por që përpara virusit, OKB-ja përballej me një listë të gjatë "detyrash". thotë Richard Gowan, i Grupit Ndërkombëtar të Krizave. Po aq sfiduese - gjetja e mënyrave për të balancuar fuqinë midis anëtarëve të saj më të fortë, që ata të vazhdojnë të bashkëpunojnë dhe të mos paralizojnë punën e organizatës. thotë zoti Gowan. Organizata, e cila ka një buxhet vjetor prej miliarda dollarësh, po përballet gjithashtu me krizën më të rëndë fiskale në historinë e saj. thotë profesore Dayal. Ndërsa OKB-ja hedh vështrimin në të ardhmen, do të duhet uniteti dhe vullneti politik i 193 vendeve anëtare të saj për të trajtuar me sukses problemet e shumta me të cilat përballet bota.